Tájékoztató a Jégkert SE kezdő hokisuli edzéseiről

**Céljaink:**

- Alapvető célunk a gyermekekkel a jégkorong sportág megszerettetése, megismertetése a játék örömén keresztül. Munkánkat a Magyar Jégkorong Szövetség által felügyelve végezzük, az edzések megtervezése során az MJSZ - mint szervezet - irányelvei alapján dolgozunk, beépítve a korcsolyatechnikát, ütőkezelést, korongvezetést és a játékot.

- A sportág megszerettetésén túl kiemelt célunk, hogy hozzánk valóban olyan gyermekek jöjjenek, akik szeretnének jégkorongozni, rendszeresen vállalják a heti 2-3 edzésen való részvételt, illetve megfelelő fejlődési ütem mellett később szeretnének a korosztályos csapatba leigazolni, és mérkőzéseken részt venni az egyesületünk színeiben.

**Az edzésekről:**

- A Jégkertben az edzések októbertől-április elejéig tartanak, kezdő hokisaink számára heti 3 edzés van, fix időpontokban.

- Áprilistól az iskola végéig, valamint a nyári szünet után szeptemberben egy másik (óbudai) helyszínen edzünk, ahol a teljes egyesület egy nagyobb méretű jégpályán egyszerre vesz részt az edzéseken, itt korlátozottabbak az edzésidőbeli és gyermeklétszámbeli kapacitásaink.

**A fejlődés folyamata:**

- A gyermekek minél hatékonyabb és gyorsabb fejlődése érdekében a Jégkertben tartott edzések során a minimum heti 2, de inkább 3 edzésen való jelenlét az elvárt. Aki megfelelően és gyors ütemben fejlődik, azok számára lehetőséget biztosítunk, hogy egyesületünkhöz leigazoljon, majd sportorvosi engedély megléte után a Jégkert SE színeiben, saját korosztályának mérkőzésein részt vehessen, és így tovább korosztályról korosztályra lépegethessen előre a következő évek folyamán.

- Április után, a Jégkertes szezon zárásakor csak a fent említett gyermekek számára tudunk edzéseket biztosítani a külső, óbudai helyszínen. A többiek számára a szezon októberben folytatódik a pályánk újra nyitásakor.

**Felszerelések:**

- Amit biztosítunk: Fejvédő, ütő, lábszárvédő. Ezek elegendőek a kezdő edzésen való részvételhez. Fűzős (nem műanyag) hoki korcsolya megléte ajánlott!

- Az egyesülethez történő leigazolást követően a gyermek közel teljes felszerelést kap, tartós használatra, valamint az egyesületi öltözőben is biztosítunk helyet a felszerelésének.

**Jövőkép:** - Jelenleg egyesületünk U8-U16-os korosztályig tart edzéseket, és versenyeztet gyermekeket, tehát vadiúj kezdő hokisainknak 16 éves koráig biztosítunk lehetőséget, azt követően pedig segítünk esetlegesen más egyesülethez csatlakozni.